Entre les fonts d'informació destaquen:
Les plataformes són portals únics globals i integrats per a la difusió de la informació de l'activitat contractual de les administracions, a través de les quals pots accedir als perfils contractants de les diferents entitats.
El perfil de contractant agrupa la informació i els documents relatius l'activitat contractual de l'òrgan de contractació amb la finalitat d'assegurar la transparència i l'accés públic als mateixos.
Aquest Perfil ha d'incloure obligatòriament tota la informació requerida per la Llei de contractes tant de tipus general com particularment especifica de cada un dels contractes que celebri.
A Catalunya, els perfils de contractant de tots els ens, organismes i entitats del sector públic han d'estar allotjats a la Plataforma de Serveis de Contractació Pública de la Generalitat.
D'aquesta manera les empreses interessades en licitar amb l'Administració únicament s'han d'adreçar a la Plataforma de Serveis de Contractació Pública per disposar de tota la informació sobre les licitacions en curs.
Cal tenir en compte que, pel que fa les licitacions de l'Administració General de l'Estat o de les seves entitats vinculades que siguin Administracions Públiques, l'anunci de licitació es publicarà, a més de a la Plataforma corresponent, en el Butlletí Oficial de l'Estat ( BOE ).
D'altra banda, si es tracta de licitacions subjectes a regulació harmonitzada, independentment de l'òrgan que els liciti, l'anunci s'ha de publicar també al DOUE (Diari Oficial de la Unió Europea).
Es publiquen amb antelació i contenen la informació bàsica sobre el procediment de licitació i el contracte que es pretén adjudicar: quin és l'organisme que compra, el termini (dia i hora) i lloc on s'han de presentar les ofertes, el preu màxim que es pot oferir, on es pot obtenir la informació sobre les condicions que regiran la licitació i les especificacions detallades del que es comprarà (plecs de clàusules administratives i de prescripcions tècniques).
És fonamental assabentar-se quan abans millor d'aquesta informació per tenir temps de preparar l'oferta.
Com ha estat exposat, els anuncis es publiquen a la Plataforma de Serveis de Contractació Pública i, addicionalment, es poden publicar en algun diari oficial.
A Catalunya, la Plataforma de Serveis de Contractació Pública de la Generalitat conté un servei de subscripció per rebre notificacions de les noves publicacions que ens puguin interessar.
Les dades més importants que heu de tenir en compte en un anunci de licitació són:
S'ha de tenir en compte que, un cop publicat l'anunci de licitació, s'haurà d'estar molt pendent de tota la informació que posteriorment es publiqui al perfil de contractant relacionada amb aquella licitació (eventualment alguna modificació o precisió, resposta a dubtes i preguntes, tràmits duts a terme per l'òrgan de contractació, etc.)
Per aquest motiu, és recomanable que us subscriviu a la licitació en la qual s'està interessat o s'hi ha presentat oferta o sol·licitud de participació, per rebre totes les novetats que es produeixin en relació amb aquella licitació en concret.
El fet de pertànyer a la Unió Europea amplia les possibilitats de poder contractar amb l'Administració, atès que les empreses poden presentar-se a les licitacions dels contractes públics en igualtat de condicions amb les empreses domiciliades al país que tramiti la licitació.
Formen part de la contractació pública europea les institucions europees (Comissió, Consell, Parlament) i les altres institucions i agències, així com els Estats i els ens regionals i locals.
Per tal de modernitzar i homogeneïtzar la contractació europea i, en definitiva, garantir un ús eficient dels fons públics, la Unió Europea va aprovar l'any 2014 una sèrie de directives que regeixen tota contractació pública dins dels països membres de la UE i els de l'Espai Econòmic Europeu (Directiva 2014/23/UE, 2014/24/UE i 2014/25/UE).
D'acord amb aquestes directives, els anuncis de contractes públics subjectes a regulació harmonitzada es publiquen al DOUE (Diari Oficial de la Unió Europea), concretament al suplement dedicat íntegrament a la contractació pública, el qual pot consultar-se de manera àgil i dinàmica mitjançant la Plataforma TED (Tenders Electronic Daily).